चौधरी ने आखेआ, “माता ! असेंगी सच्चें गै बांगी दा एह्, बदले दा रूप-सुआतम समझा नेईं आया। पर खुशी इस्सै गल्लै दी ऐ जे चलो, झगड़े दा नपटारा होने दी कोई सबील ते निकली ए। माता आलमां, परोह्‌‌‌‌त रणपत हुंदे कीते दे फैसले गी अस सिर नुआइयै कबुल करी लैगे। पर इक गल्ल अऊं तुसें गी आखी देआं, जे एह् झगड़ा ऐ गुंझलदार। बांगी ने कोई बी फैसला तां तगर मन्नना नेईं, जिन्ने चिर जिमीं दी असली बंड साबत करने दा कोई ठोस प्रमाण सामनै नेईं आंदा गेआ। कुसै ठोस प्रमाण दे बगैर, परोह्‌त रणपत होर बी इस झगड़े दजा कोई फैसला कियां करङन।”